**DR. KEVIN ZADAI – CD3 - Beszélgetésem Jézussal a Jövő Kapcsán**

Sziasztok! Üdvözlök mindenkit, Dr. Kevin Zadai vagyok a „Warrior Notes” azaz „Harcosok Jegyzete” szolgálattól. Folytatjuk a sorozatunkat, amelynek címe „Beszélgetésem Jézussal a Jövő Kapcsán”, ez a harmadik rész. Szeretnék visszatérni ahhoz a tanításhoz, amiről korábban már beszéltünk, amikről Pál apostol beszélt. Nagyon izgalmas időkben élünk! Jézus megmutatta, hogy az elkövetkező 11 évemben milyen feladatokat fogok Tőle kapni és megkért, hogy ezekből osszak meg veletek néhányat. Ehhez először is fordítsunk az 1Korinthus 12-höz! Olyan dolgokat fogunk megvizsgálni, amiket maga Jézus magyarázott el nekem Krisztus Testével kapcsolatban, hogy készüljünk fel arra, ami érkezni fog. Arra figyelmeztetett engem, hogy idővel más dolgok is fel fognak bukkanni és ez a világ már nem lesz többé olyan hely, amire támaszkodhatunk, de az Ő Királysága és az Ő útjai nagyon is olyanok lesznek, amire viszont igen! Ő pedig vezetni fogja az övéit! Csak hogy tudd, igenis lesznek olyanok, akik bővölködni fognak és a világ különböző részein Isten az ő népének bőséget és prosperitást fog hozni, ugyanis az elkövetkező években lesznek nagy felemelkedések és többen sokra fogják vinni, ugyanakkor nagy bukások és lejtmenetek is be fognak következni. Nem mondhatok el mindent abból, amit velem közölt, de amit igen, hogy csupán néhány hónapunk van arra, hogy felkészüljünk mindazokra, amik el fognak következni. Szóval, én szorgalmasan készülök mindarra, ami jönni fog, és elindítom azokat a programokat, amikre Ő megkért és mindjárt át is vesszük, hogy miket is mondott nekem ezekről a programokról. Méghozzá azért, hogy mindazok, akik ezt most hallgatják, felkészülhessenek erre az elkövetkező időszakra. Most itt a földön, Krisztus Testében, össze kell fognunk! Krisztus Testében kell, hogy legyen egy olyan rendszerünk, amin keresztül kommunikálni tudunk egymással. Emberek otthonaiban házi közösségeknek kell majd működniük, hogy a saját otthonukból tudjanak online gyülekezeti alkalmakat tartani és azokat az interneten megosztani. Most pedig szeretném mindazt konkrétabban is elmagyarázni, amit ezekről a házi gyülekezetekről mondott nekem. Jézus nagyon akarja, hogy összefogjunk és egységre kerüljünk! Akarja, hogy legyenek megfelelő tartalékaink, hogy mindenről gondoskodni tudjunk, ami a szomszédságunkban, környezetünkben kellhet, mert olyan élethelyzetek következhetnek be, hogy hiányosságok lesznek, bizonyos dolgokból hiány fog fellépni, és sokan szükségbe kerülhetnek és akkor majd mi tudjuk őket kisegíteni. Jézus elmagyarázta nekem, hogy erre fel kell készülnünk. Krisztus Testén keresztül, az Egyházon keresztül fogja ezt a felkészítést végezni, méghozzá azokon keresztül, akik a bölcs szüzek, mert ők készen állnak, de nemcsak arra, hogy az Úr bármikor visszajöhet értük, hanem készen állnak azon a téren is, hogy olyan forrásokkal rendelkezzenek, amelyek ha helyenként ki is fogynak, nekik azokból akkor is lesz. Ehhez viszont elengedhetetlen az, hogy összefogjunk! Ezt nagyon kihangsúlyozta a számomra, mivel arra kért, hogy együtt lapozzunk az 1Korinthus 12-höz. Most én is ugyanerre kérlek benneteket. Nézzük meg, mit mondott Pál a Korinthusbelieknek! Jézus ezt az egész részt átvette velem - ahogy a sorozatunk elején már említettem, 5 és fél órán át beszélgetett velem -, igeversről igeversre haladva, egész részeket vettünk át a Bibliából és közben dolgokat magyarázott meg nekem. Az idő rövidsége miatt, amennyit csak tudok, felolvasok nektek ebből, hogy ezzel is segítsek. De ne felejtsétek el, hogy itt, ezen a földön ti tanítványok, szolgálók és nagykövetek vagytok és én csak azért magyarázom el nektek ezeket az üzeneteket, hogy ezek építsenek benneteket, és ezek által is felkészülhessetek mindarra, ami el fog érkezni. Jézus azt mondta, hogy a felkészülés terén nagyon rövid idő áll rendelkezésre, de készen kell állnunk arra, ami jönni fog. Azt mondta, hogy mindent megfigyelhettünk, ami az utóbbi hónapokban történt, hogy mi milyen is volt, amiken keresztül mentünk és így megfigyelhettük az ellenség stratégiáját és abból tanulva felkészülhetünk az elkövetkező dolgokra. Azt mondta: „Legyetek készen és mindenki mást is készítsetek fel, hogy mindenki a megfelelő állapotba kerüljön! Ne legyen hiányotok semmiben! Tudjatok egymással kapcsolatba kerülni!” Azt mondta, készüljünk fel ezekre! Mindenki meg tudja ezt tenni! Azt mondta, itt az idő, hogy az ellenséget a saját játékában győzzük le! Felolvasom akkor, hogy mit mond az **1Korinthus 12:1-7 "Testvéreim, nem akarlak benneteket tudatlanságban hagyni a Szent Szellem működésével és ajándékaival kapcsolatban. 2Emlékezzetek rá, hogy mielőtt hívőkké lettetek, a néma és élettelen bálványokat imádtátok, amelyek befolyásoltak és tévútra vezettek benneteket. 3Ezért tudjátok meg, hogy aki Isten Szelleme által szól, sohasem mondja, hogy: „Jézus átkozott”. Másfelől, senki sem mondhatja, hogy: „Jézus az Úr”, csakis a Szent Szellem által. 4A szellemi ajándékok sokfélék, de mind ugyanattól a Szent Szellemtől származnak. 5A szolgálatok is különfélék, de ugyanazt az Urat szolgáljuk. 6Isten természetfeletti ereje különböző módokon nyilvánul meg, mégis ugyanaz a bennünk és közöttünk cselekvő Isten. 7Mindannyiunkban azért működnek a Szent Szellem különféle megnyilvánulásai, hogy ezekkel a többieket szolgáljuk és segítsük.”** A 3-as versben tulajdonképpen azt mondja, hogy tudnunk kell, mikor ki szól Isten Szelleme által! Amikor Pál belemerül a szellemi ajándékok tanításába, akkor a következőt mondja: nektek kell megítélnetek, azaz megkülönböztetnetek, hogy mi van Istentől és mi nincs, és pedig úgy, hogy a Szent Szellem által megvizsgáljátok. Jézus megmutatta nekem, hogy az összes szellemi ajándékot azért adja, hogy Krisztus Testét építsük. Tehát amellett, hogy ott van az öt szolgálati ajándék, amiket Isten az Egyháznak, a Gyülekezetnek adott - és ahogy már az előző részben átvettük, hogy többeket Isten hívott el ezekre a szolgálatokra -, most az egyéneket is szeretném arra bátorítani, amit Jézus mondott. MINDEN EGYES EMBER rendelkezik legalább három-négy ajándékkal és az Úr ezeket az ajándékokat az Ő Szelleme által osztja ki, még pedig úgy, ahogy az Neki tetszik. Tehát, az a tanítás, amit egyesek hangoztatnak, miszerint te választhatod ki, hogy milyen ajándékot szeretnél, és akkor azt kapod meg, ez nincs benne a Bibliában! Mivel az Úr hív el és Ő választ ki szolgálati ajándékokat számodra. Ő hívja el az embereket apostoloknak, prófétáknak, pásztoroknak, evangélistáknak, tanítóknak és nem mi jelöljük ki saját magunkat vagy másokat! Isten az, aki előre elhatározza, hogy a Gyülekezetben kiket fog ezekre a szolgálatokra elhívni! A szellemi ajándékokkal is hasonló a helyzet, mivel azt mondja, hogy a Szent Szellem az, Aki ezeket az ajándékokat mindenkinek olyan mértékben osztogatja ki, ahogy azt Ő szeretné, ezért azokat a dolgokat adja, amiket Ő akar és nem azt, amit mi választunk. A Biblia ezt így mondja, és számunkra is a Biblia kell, hogy a mérce legyen! Ehhez tartsuk magunkat! **1Kor.12:8-11Egyikünknek például a Szent Szellem azt adja, hogy képes legyen az isteni bölcsesség szavait mondani. A másiknak ugyanaz a Szellem természetfeletti ismeretet és megértést ad, amikor beszél. 9Megint másiknak ugyanaz a Szellem hitet ad, másnak pedig a gyógyítások ajándékait. 10Van, aki olyan erőt kap, amellyel csodákat tud tenni, és van, aki a prófétálás ajándékát kapja. A másik meg arra kap képességet, hogy felismerje és azonosítani tudja a szellemeket.** (Ez a ’szellemek megkülönböztetésének ajándéka’) **Egyik a nyelveken szólás különféle fajtáit kapja, a másik meg azt a képességet, hogy a nyelveken szólást megértse, és meg tudja magyarázni. 11Mindezt ugyanaz a Szent Szellem cselekszi az embereken keresztül, és a saját belátása szerint adja ezt vagy azt az ajándékot.”** Figyeljük meg, hogy „gyógyítások ajándékairól” beszél, mindkét szó többes számban van! A ’szellemek megkülönböztetésének ajándékába’ beletartozik az is, hogy különbséget tudjunk tenni, mi van Istentől, az angyaloktól, és mi pedig az ördögtől vagy démonoktól. Jézus tehát azt erősítette meg bennem, hogy az elkövetkező hónapokban és években egy olyan új időszakba jutunk, kerülünk bele, amikor Isten új mozgalma fog elkezdődni. Nekünk kell felállnunk, felhasználva azt a megfigyelést, amit a világgal kapcsolatban mostanában megtehettünk, azáltal, ahogy megláttuk, hogy a gonosz ebben az időszakban hogyan működött és mit hogyan cselekedett. Jézus azt mondta, innentől kezdve azt akarja, hogy bátorítsuk az embereket a „fiúságra” és arra, hogy igenis kaptak ajándékokat, amiket használniuk kell! Beszéltünk már erről a „fiúsággal” kapcsolatban, hogy Isten örökbefogadott bennünket és az Ő saját gyermekei lettünk. Az ajándékokkal kapcsolatban pedig, - hogyha Ő elhívott téged arra, hogy az öt szolgálati ajándék közül valamelyiket megkapd, ahogy az Efézus 4-ben ezt áttanulmányoztuk, vagy pedig ahogy most átnéztük a szellemi ajándékokat az 1Korinthus 12-ből, - Isten Szent Szelleme bárkinek úgy adhatja meg ezeket, ahogy Ő akarja. Ez minden egyes emberre vonatkozik! Mindenki kapott a Szent Szellem ajándékaiból! De nem mindenkit hívott el a gyülekezetben vagy az Egyházban az öt szolgálati ajándék valamelyikére. Csak hogy átismételjük egy picit - az öt szolgálati ajándék célja, rendeltetése, hogy Krisztus Testét építsék. A Szent Szellem ajándékai pedig szintén Krisztus Testének épülésére szolgálnak, viszont a Szellem ajándékainak vannak olyan aspektusai is, amikor Isten téged ezekben az ajándékokban használhat, például úgy, hogy a ’szellemek megkülönböztetésének ajándékával’ tudj emberekkel beszélni.

Ezáltal vezet, tehát az Evangélium üzenetét, az ajándék segítségével tudod az embereknek elmondani és azon keresztül megtérhetnek, üdvösségre juthatnak. Jézus is ezt tette, a János 4-ben olvashatjuk, amikor a szamáriai asszonnyal beszélgetett a kútnál. A tanítványok elmentek ételt vásárolni, amikor is Jézus ezzel a nővel beszélgetett, miközben a nő rájött arra, hogy prófétával beszél. Majd Jézus azt mondta neki, ha tudnád, hogy kivel beszélsz, akkor te kérnél Tőlem vizet, méghozzá olyat, amitől soha többé meg nem szomjazol. Tehát, Jézus itt, ennek a nőnek az esetében az ’ismeret beszédének ajándékát’ használta, mivel ő vallásos módon elkezdett Jézussal vitatkozni és emiatt Isten Szelleme arra használta Jézust, hogy az ’ismeret beszédének ajándékával’ valamit elmondjon a nő személyes életéből. Ezáltal látta meg ez a nő, hogy Jézus próféta, de persze ennél jóval több is. Azt a tényt, hogy Ő a Megváltó, ezt akarta Jézus a számára feltárni! Rendben. Tehát, Isten a Szellemének ajándékaival ezen a módon is használhat téged, és Ő szeretné azt is, hogy használhasson téged a Szellem ajándékaiban a világban is. Például az üzleti világban, a munkahelyeden, ha elkezded érezni Isten Szellemét, ahogy Ő mozdul, akkor cselekedned kell és használnod kell azokat az ajándékokat, amelyek benned vannak! Ne felejtsük el tehát, hogy a Szent Szellem az, aki kiosztogatja az ajándékokat, és Ő az, aki ezeket aktiválja (működésbe hozza). Aztán megint Ő az, aki ezeket működteti. Ezt ne felejtsük el! Jézus a következőt mondta nekem: Figyelj, ha innentől kezdve tényleg, tehát igazán győzni szeretnél, és azt akarod, hogy ezen a földön, ezen a világon a gonosz szellemeket le tudd győzni, akkor gyűjtsd össze azokat az ismereteket, információkat, amik mostanában történtek. Nézd meg, hogyan működött az ellenség, mit hogyan csinált, és engedd meg Isten Szellemének, hogy használjon téged az ajándékaidban, hogy megtehesse – nemcsak a te személyes életedben, hanem az Egyház életében is – hogy amiben tud téged, abban használhasson, amivel kizárod az ellenséget. Készen állsz arra, hogy ezt megtedd? Készen állsz arra, hogy megengedd Isten Szellemének, hogy bölcsebbé tegyen az ellenségnél? Mert az ellenség megmutatkozott, felfedte magát, hogy milyen dolgok rejtőznek a háttérben a színfalak mögött! Jézus elragadott engem a jövőbe, és megmutatta, hogyan nyerhetjük meg ezt a „sakk - játszmát”, azáltal, hogy stratégiailag három-négy lépéssel is előnybe tudjunk kerülni! Ezt pedig úgy tudjuk elérni, ha pontosan tudjuk, hogy az ellenség mit tervezett és mit akar megtenni? Akkor ki tudjuk őt cselezni! Jézus személyesen is megmutatta nekem, hogy mit kell tennem. Adott öt új programot - igazából hetet -, de azt mondta, hogy öt az, amivel most kezdetben foglalkoznom kell. Azt mondta, ezekből az egyik, hogy online házi gyülekezeteket kell létrehozni. Ez azt is jelenti, hogy fel kell készülni arra, hogy hogyan tudunk felvételeken keresztül emberekhez beszélni, és hogyan tudunk úgy összekapcsolódni, hogy az meg is maradjon. Létre tudunk hozni online gyülekezeteket olyan formán, hogy az emberek a saját otthonaikból összekapcsolódnak interneten keresztül. Azt mondta, hogy ezt tegyük meg és ezáltal építsük Isten gyermekeit, hogy megkaphassák a megfelelő képzést. Konkrétan kiemelte, hogy ott folytassuk, ahol mások abbahagyták és nem végezték be a rájuk bízott feladatot. Emberek neveit is megemlítette nekem. Azt mondta: „Nem végezték be azt, amire kértem őket, hogy tegyenek meg valamit és ezért idő előtt lezárták azt, ami nem lett befejezve.” Ő veled is hasonlóan fog eljárni, át fogja adni neked azt a stafétabotot, ami addig valaki másnak a kezében volt. Oda fogja adni neked abban az esetben, ha az az illető abbahagyja, hogy te magad folytasd és bevégezhesd. Ezek a ’stafétabot átadások’ zajlanak mostanában! Ezt azért mondom, mert a Szent Szellem az, aki az ajándékokat kiosztja. Ő az, aki az ajándékokat aktiválja és Ő az, aki működteti azokat. A te feladatod tehát az, hogy teljesen odaadd magadat a Szent Szellemnek, és odaszánd magad Istennek, ahogy ezt már korábban is említettem. Jézus elég komolyan beszélt arról, hogy Ő végzett a langymelegséggel, mert az megakadályozza azt, hogy az emberek teljesen odaszánhassák magukat Istennek. Az alábbi történt. Jézus megmutatta nekem, és láttam, ha nem lenne ez a beavatkozás, akkor a dolgok hogyan végződnének. Ez a közbeavatkozás pedig az, hogy az embereknek az igazságot kell mondaniuk! Krisztus Testének vissza kell térnie a helyes útra, és azt mondta, hogy ezt kell tennünk. Azt mondta, ha nem leszünk képesek odaszánni magunkat Isten Szellemének, ha túlságosan belemerülünk az időrabló eseményekbe, azáltal, hogy a rossz dolgokra fókuszálunk, és olyan dolgokkal foglaljuk le magunkat, amiket az érzékszerveinkkel érzékelünk: a krízisre, a csapásokra és nem az Úr Jézus Krisztusra, akkor nem tudunk kijelentést elvenni Tőle. Mivel olyankor félelemben, kétségek között és hitetlenségben vagyunk. Arra kért engem, hogy beszéljek az embereknek arról a tényről, hogy sokan úgy érzik, mintha magukra hagyták volna őket és ezért langymeleggé váltak az alábbiak miatt is. Hiszem, hogy hívőként meg fogod érteni, amit most mondani fogok. Azt mondta Jézus, hogy vannak emberek, akik magukkal kapcsolatban már azt kezdik hinni, hogy ők osztogatják az ajándékokat, ők maguk aktiválják azokat és a puszta motivációjukkal működtetik ezeket. Elkezdtek ezek felől úgy gondolkodni, mintha azok a saját, tulajdon ajándékaik lennének, amit ők maguk képesek aktiválni, és másoknak kézrátétellel átadni. De akkor ez olyan, mintha ők lennének azoknak az ajándékoknak a forrásai. Mintha csak akkor kaphatná meg bárki is, ha azt ők adják át. De ez már az a kategória, amikor azt a dicsőséget, ami egyedül csakis az Atyát illeti, azt próbálják elvenni. Az **Ézsaiás 42:8** szerint „**Ő a dicsőségét másnak nem adja!”** Egyedül a Szent Szellem az, Aki az ajándékokat kiosztogatja és odaadja, és Ő az egyetlen, az egyedüli, aki azokat aktiválja. Ő az egyetlen, aki ezeket működteti, nekünk pedig ahhoz kell ragaszkodnunk, amit Jézus a **János 15:5**-ben mond. Ott azt mondja: **„nélkülem semmit nem tehettek”**. Ezek Jézus piros színnel kiemelt szavai voltak, ezeket Ő maga mondta! Ezeket nagyon-nagyon határozottan mondta nekem, és ahogy már korábban említettem, csupán pár lépésre volt tőlem, ezért ezt nem ronthatom el, nem hibázhatom el. Azt mondta: én végeztem a langymelegséggel, mert ez az emberekben azt okozta, hogy elkezdtek saját magukra támaszkodva cselekedni, és úgy gondolkodni az ajándékaikról, mintha ezek „ők lennének”. De azt mondta: „nélkülem semmit nem tehettek!” Azt mondta, az elkövetkezendő néhány hónapon belül ki fog derülni a színtiszta igazság. Tehát azután, ahogy most ezt a felvételt készítem, jön majd egy olyan időszak, amikor a napnál is világosabbá fog válni, hogy az embereknek elfogy az olajuk. Ami azt jelenti, hogy már csak a sajátjukból fognak tudni adni, de Jézus azt mondta: már csupán hónapok kérdése, hogy ez kiderüljön, mert ez néhány hónapon belül annyira nyilvánvalóvá fog válni, hogy az emberek majd el kell hogy döntsék, hogy Én leszek-e az egyetlen forrásuk. Vagy ha nem, akkor elkezdenek másokat kontrollálni és manipulálni, a Szent Szellem vezetése helyett, mert ha kifogynak az olajból, akkor már csak a saját erejükből fognak erőlködni. Azt mondta, hogy a lelki erő is nagyon erőteljes, még akkor is, ha az nem szellemi erő, mert a lelkierő a pszichikai szférába tartozik, és ez nagyon is erőteljes, hiszen ott található az elméd, az akaratod és az érzelmeid. Azt mondta: emlékszel, amikor elkezdték Bábel tornyát építeni? Jézus emlékeztetett engem erre. Azt mondta, hogy Neki kellett lejönnie, hogy összezavarja a nyelvüket, mert a szívüket odafordították a gonoszságra és azt mondta, hogy az emberek bármit, amit elképzelnek, ha nem állítja meg őket senki, azt meg is tudják valósítani! Ezért Neki kellett lejönnie, hogy megállítsa őket és összezavarja a nyelvüket. Akkor történt az is, hogy a föld különböző részekre oszlott, különböző kontinensek alakultak ki és különültek el egymástól. Ezt azért is tette, hogy az emberek ne tudjanak kommunikálni egymással, mert még akkor is, ha az egy gonosz dolog, de egyetértésbe kerülnek felőle, akkor az meglesz nekik. Mert a lélek területe is nagyon erőteljes ha az egységről van szó, ennek pedig következményei vannak! Ezért Jézus lejött és összezavarta a nyelvüket, és ezért vannak a különböző nyelvek, különféle kontinensek és különböző típusú emberek. Azért kellett ezt az elkülönítést, szeparálást megtenni, mert bármit, amit elképzelünk és ami felől egységre jutunk, azt képesek vagyunk megvalósítani. Ezt el lehet olvasni az 1Mózes 11-ben. Tehát Jézus számomra újra kiemelte, hogy a lélek mennyire erőteljes. Az a színtiszta igazság, hogy mi nagyon sokszor összekeverjük a szellemi aktivitást a lelkivel, és a kettő között azért nem vagyunk képesek különbséget tenni, mert még mindig a tejnek italával élünk és nem pedig hússal táplálkozunk. Ez az oka annak, hogy nem vagyunk képesek különbséget tenni, hogy most a lélek területén vagyunk -e? Ráfogjuk, hogy ez a Szellem területe, de ez igazából nem az, hanem csak a lélek területe, ami az elme, az akarat és az érzelmek. Ez annyira erőteljes tud lenni, hogy gyülekezeti alkalmakon is érzékelhető. Előfordulhat, hogy egyáltalán nem Isten Szelleme cselekszik, hanem az embereknek a lelke nyilvánul meg, de ezt érzékelni lehet. Ebben is van erő, mert amikor emberek összejönnek és egymással egyetértésre kerülnek és bármi felől egységben vannak, az meglesz nekik. De még az Ószövetségben, az 1Mózes 11-ben is ez áll: Isten látta, hogy azokat az embereket el kell választania egymástól, mert különben meglesz nekik, amit elképzeltek, ami felől egyakaratra jutottak. Akkor mennyivel inkább meg tud ez valósulni Krisztus Testében, amiben eggyé válnak szellemben és egy akaratra kerülnek! Mennyivel erőteljesebbé válhatnak! Jézus pont ezt mondta, hogy jönni fog a korrekció, egy helyreigazítás, mert a prófétáknak majd Krisztus Testéhez kell szólniuk, hogy egységben építsék fel azt. **1Korinthus 12:12-27** „**Az emberi test egységes egész, bár sok részből áll. Ez a sok és sokféle testrész együttesen mégis egyetlen testet alkot. Így van ez Krisztussal is. 13Mert bennünket - zsidókat és nem zsidókat, rabszolgákat és szabadokat - ugyanaz a Szent Szellem egyesített egyetlen „Testté”, amikor bemerítkeztünk, és ugyanazt a Szent Szellemet ittuk. 14Az emberi test sem egyetlen testrészből, hanem sokból áll. 15Ha például a láb azt mondaná: „mivel nem kéz vagyok, tehát nem is tartozom a testhez”, attól még valójában a láb is része a testnek, igaz? 16Vagy, ha a fül azt mondaná: „Mivel nem szem vagyok, nem is vagyok a test része” - akkor valóban nem tartozna a testhez? 17Ha az egész test csak egyetlen szem volna, akkor semmit sem hallana! Ha az egész test csak a fülből állna, egyáltalán nem érezné az illatokat! 18Isten azonban minden egyes testrészt beillesztett a testbe a maga helyére, és az egészet jól elrendezte - úgy, ahogyan neki tetszett. 19Ha csak egyetlen testrész lenne, akkor hol lenne maga az egész test? 20Azonban nem egy testrészünk van, hanem sok - a test mégis egyetlen, egységes egész. 21Így hát nem mondhatja a szem a kéznek: „Nincs rád szükségem!” A fej sem mondhatja a lábnak: „Nem kellesz!” 22Sőt ellenkezőleg, éppen azokra a testrészekre van a legnagyobb szükségünk, amelyeket érzékenyeknek, sérülékenyeknek tartunk. 23Testünknek azokat a részeit öltöztetjük nagyobb odafigyeléssel, amelyeket elrejtünk. Különleges figyelemmel gondozzuk és ékesítjük azokat a testrészeinket, amelyeket legkevésbé találunk magunkon vonzónak. 24Azoknak a testrészeknek viszont, amelyek egyébként is szemrevalóak, nincs erre szükségük. Isten úgy építette fel a testet, hogy a kevésre becsült tagnak nagyobb megbecsülést adott. 25Azért tette ezt, hogy a test részei között ne legyen meghasonlás, hanem a tagok kölcsönösen gondoskodjanak egymásról. 26Ha valamelyik rész szenved, vele együtt szenved a test többi része is. Ha valamelyik tag megtiszteltetésben részesül, a többi tag is együtt örül vele. 27Tehát ti együttesen a Krisztus „Testét” alkotjátok. Egyenként pedig ennek a „Testnek” a tagjai vagytok, és mindegyikőtöknek megvan a maga helye és feladata ebben a „Testben”.”** Jézus átvette ezt velem. Azt magyarázta nekem, hogy abba kell hagynunk a versengést és abba kell hagynunk azt, hogy arra figyeljünk, hogy mik NEM vagyunk, inkább arra tekintsünk, AMIK vagyunk! Ne hasonlítgassuk magunkat és az ajándékainkat össze másokéval, mert Isten már gondoskodott arról, amire Krisztus Testében szükség van. Egyénenként is adott nekünk ajándékokat, amiket előre elrendelt, és együttesen is, hogy betölthessük Isten tervét, Isten vágyait, amik az Ő szívében vannak. De ha az egyik ember a másikra tekint és versengeni próbál vele vagy ítélkezik fölötte, azt mondta, hogy ez az Ő Testében azt okozza, hogy ez az ember meghasonlik önmagával. Mivel önmaga ellen kezd dolgozni. Ezért is van ez, hogy Ő ellene van a langymelegségnek, mert az azt okozza bennünk, hogy nem vagyunk képesek úgy látni magunkat, ahogy valójában vagyunk. Ez most egy nagy probléma, ami mostanában zajlik. Jézus ezzel kapcsolatban sok időt töltött velem, és ezeket mondta nekem, és szeretnélek bátorítani benneteket a jó cselekedetekre. Ez pedig az, hogy te magad, személyesen kezded el Istent keresni és kérdezed Őt arról, hogy mi a TE részed ebben a nagy képben, Krisztus Testében? Te melyik rész vagy? Hadd mondja el az Úr maga, hogy ki vagy te az Ő Testében! Mert vannak benned, ott a bensődben olyan ajándékok, amelyek nagyon különlegesek és fontosak! Amikkel betöltheted azokat a célokat és rendeltetéseket, amelyeket Isten erre a generációra szánt. Viszont ha te nem teszed meg a saját részedet ebben, akkor ettől az egész Test szenvedni fog. Ez az oka annak, hogy ebben a szakaszban ezt tanította Pál, de Jézus azt mondta, hogy Ő szándékosan plántált, vetett beléd olyan dolgokat, amelyek másokban nincsenek meg, csakis egyedül benned! Azért, hogy mások számára is értékes legyél, és hogy szükségünk legyen egymásra. Ezért is rendkívül fontos, hogy szeretetben járjunk! Ezért kell visszafordítanunk a fókuszunkat, teljes figyelmünket az Úrra, hogy Őrá összpontosítsunk, és kérjünk Tőle segítséget, hogy adjon nekünk abban bölcsességet, hogy mi a mi részünk! Ahogy folytatódott ez a beszélgetés, Jézus elvitt engem a jövőbe és megmutatta nekem személyesen, amit nekem elmondott. Azt mondta, hogy azok a programok, amiket nekem kell elindítanom a saját szolgálatomban: „ezeket el kell indítanod, ezekre ennyi és ennyi hónapod van.” Azt mondta: „ha nem teszed meg, akkor ez Krisztus Testében hiányként fog jelentkezni, ugyanis ezt a kezdetektől fogva a te gondjaidra bíztam, erre az időszakra. Ha ezeket nem kezded el, és nem csinálod, akkor Krisztus Testében deficit, tehát hiány lesz.” Vannak tehát dolgok, amiket Isten NEKED adott és Jézus Krisztus tanítványaként neked kell azt tudnod, és fel kell ismerned, hogy azok a tervek, amiket Isten számodra tervezett, azok jó tervek, hogy sikert arass és bőségre juss! (Jeremiás 29:11) Ne felejtsd el, hogy nem vagy egyedül! Nem csak te fogsz bővölködni, hanem a Menny terve és elvárása szerint mindenki részesülhet ebből! Krisztusnak a teljes Teste! Isten azt akarja, hogy mindenki jól végezze, ami azt jelenti, hogy te is! És ha együttesen, a világ minden táján mindannyian megtesszük a saját részünket, Krisztus Teste beteljesíti a célját, küldetését ezen a földön. És akkor mindenki bővölködni fog és a megfelelő módon végzi be az életét. Azt mondta Jézus, hogy épp ez a probléma a langymelegséggel. Éppen ezért kell elválasztani magunkat a világtól, és nem szabad úgy gondolni egymásra, mint versenytársakra, hogy egymással hasonlítgassuk össze magunkat! Tanulmányozzuk át a Róma 12-t! Egyedül Jézusra nézzünk, aki a Főpap, aki a szerzője és bevégzője a hitünknek! (Zsid.4:14 és 12:2) Ő MÁR beírta a nevedet egy olyan könyvbe, ami ott van fönn a Mennyben, és benne van ebben az összes ajándék, amit neked szánt és ezek az ajándékok MÁR MOST benned vannak, Isten összes terve és célja, és azt akarja, hogy ezeket mind beteljesítsd ebben az életben! Ha megteszed ezeket a dolgokat, akkor Krisztus Teste épülni fog, erőssé válik és ezen a földön beteljesíti küldetését, rendeltetését! De ha nem teszed meg ezeket a dolgokat, akkor hiány fog keletkezni. Jézus azt magyarázta nekem, hogy ki kell képeznünk az embereket és az alábbit mondta. Krisztus Testének le kell válnia a tejnek italáról. Fel kell végre nőnie a csecsemőkorból és el kell jutnia az érettségre. Egyik módja annak, hogy ezt meg tudjuk tenni az, hogy az apostolok, a próféták, az evangélisták, a tanítók, a pásztorok felállnak és elkezdenek szólni, méghozzá a szellemi szférából, és azt, amit majd Isten Szellemétől onnan hallanak, azok által a kijelentések által építik majd Krisztus Testét és tanítják őket Isten dolgaira. Nem a tejnek italával, hanem hússal! Le kell szoknunk végre a cumisüvegről, amiben tejcsi van! **Zsidó 5:11-14 „Ezekről még sok mondanivalónk lenne, de nehezen értenétek meg, mert a szellemi felfogóképességetek eltompult. 12Ilyen hosszú idő után már nektek kellene másokat tanítanotok! Most mégis arra van szükségetek, hogy valaki Isten tanításának alapelemeit ismételje át veletek. Olyan tanításra van szükségetek, mint a kis gyerekeknek való tej, mert még nem bírjátok a felnőtteknek való ételt. 13Aki csak tejet iszik, az még csecsemő. Az ilyen ember még járatlan és tapasztalatlan az isteni igazságok megértésében. 14Az igazi ételek a szellemi értelemben felnőtteknek valók, akik már megtanulták, hogyan kell megkülönböztetni a jót a rossztól.”** Jézus azt mondta, hogy ahol most jelenleg tartunk, ahhoz mérten, ami most a világot érte, Krisztus Testének muszáj felnövekednie és hússal táplálkoznia, mert bele kell lépnünk Isten mélységes, titkos dolgaiba! Ezt viszont nem tudjuk megtenni, ha még mindig csak tejen élünk. Azt mondta Jézus, az angyalok már készen állnak arra, hogy belekezdjenek a végső dolgokba, és elinduljon a nagy aratás! Isten Szelleme készen áll arra, hogy a Szellem ajándékain keresztül megnyilvánuljon. De azt mondta, hogy a szentek érettsége még nincs azon a szinten, hogy ezekben járni tudnának és ebben folyamatosan meg is tudnának maradni. Elmondta azt is, hogy miért. Ez pedig a langymelegség miatt van. Azt mondta, hogy próbál jönni az ellenség, hogy különféle trükkökkel csapja be őket. Bántalmazza őket, sérelmeket okoz bennük, hogy az útból félreállítsa őket, hogy ne tudjanak folyamatosan szellemben járni. Halljátok meg, amit most mondok! Azt mondta: „a szellem ugyan kész, de a test erőtlen!” (Máté 26:41) Azt mondta: a szellem erős, de a langymelegség megpróbálja megvetni a lábát a testi emberekben ugyanúgy, mint ahogy a szellemi emberekben is! Azt mondta: „Nem hallgathatsz egyszerre két véleményre” (Az 1Királyok 18:21-ben ez úgy hangzik: „Meddig fogtok még kétfelé sántikálni?”) Szóval, azt kéri Krisztus Testétől, hogy bánják meg a bűneiket, jussanak bűnbánatra. Térjenek meg a kételkedés, a hitetlenség és a langymelegség bűneiből és lépjenek be abba a teljességbe, amit Ő megvásárolt számukra! Ne csak hátul kullogjanak valahol, hanem a szentség tüzes kövein járjanak mennyei helyeken! (Ezékiel 28:14) Mondjanak igent Istennek és ne vitatkozzanak Vele! Azt mondta Jézus: „Többé nem járhatsz két úton, azaz két vélemény szerint!” Azt akarja, hogy a tüzes köveken járj a trónteremben, Isten szentségében! Abban az elválasztódásban, elszeparálódásban, ahol meg tudod különböztetni a dolgokat! És engeded, hogy ez a megkülönböztetés fejlődjön és éretté váljon benned, hogy pontosan tudd, hogy mikor van az, amikor az ördög cselekszik, és mikor van az, amikor Isten. A megkülönböztetés mindenki számára adatott, az Ő teremtményei számára! És azt mondja, hogy ez a teremtett világ sóvárogva várja Isten igaz fiainak megjelenését! (Róma 8:19) Az egész teremtett világ, tehát mindenki azt várja, hogy Isten fiai megjelenjenek! Most van egy olyan idő, egy olyan időszak, amikor olajat rakhatunk a lámpásainkba, amikor vágunk a kanócból és készen állunk. Felkészültünk az Úr eljövetelére és nincs semmi oka annak, hogy ez miért ne történhetne meg bármikor! Jézus eljövetelére folyamatosan készen kell lennünk, mivelhogy a Menny nyitva van fölöttünk, ezért Jézus bármikor eljöhet hozzánk! Azt mondta Jézus: korábban még soha nem volt arra példa, hogy valaha olyan idők lettek volna, hogy ilyen sok meglátogatása lett volna az Úrnak, mint amennyi most lesz! Mert teljesen nyitva van a Menny! Szóval, te készen állsz arra, hogy bekapcsolódj Istennek ebbe a magas szintű szellemi szférájába azáltal, hogy érettségre jutsz? Mert nekünk kell elhagynunk minden kompromisszumot és a langymelegséget, hogy ezzel bejöhessünk a Szellem teljes erejébe és megnyilvánulásába, ahol tudjuk, hogy hogyan prófétáljunk. És abban a pillanatban, ahogy Isten szól nekünk, akkor ezt meg is kell tennünk! Nem állhatunk meg, és nem hezitálhatunk, nem tétovázhatunk! És ha pontosan célba találunk és nem a levegőbe csapkodunk, akkor a prófétálásunkkal is legyőzhetjük az ellenséget! (1Kor.9:26) Kimondhatjuk a bölcsesség beszédét és az ismeret beszédének szavait és csodákat tudunk tenni. Betegekért imádkozunk és azok meggyógyulnak. Mi ezeket meg tudjuk tenni Őbenne, ha érettséggel vagyunk megfűszerezve. Te készen állsz erre? Mert én igen! Jézus arra akar bátorítani mindenkit, hogy ebbe kerüljön bele, aztán majd megtudja, hogy mi az ő feladata és ne a másik emberre tekintgessen. Ne azt nézze, hogy mi a másik ember feladata, hogy egymással versengjenek, ugyanis Isten mindenkinek egyedi módon, személyre szabta az ajándékaikat! Tehát, újra visszatért Jézus az öt szolgálati ajándékhoz, mert Pál említést tesz itt az **1Korinthus 12:28-31**-ben **„Ennek megfelelően Isten elhelyezett és beépített az Eklézsiába először apostolokat, másodszor prófétákat, harmadszor tanítókat. Azután még sokakat: vannak, akik Isten csodatévő erejével szolgálnak, mások a gyógyítások ajándékait kapták, megint mások segítik a többieket, vagy a vezetés ajándékával szolgálnak, vagy a nyelveken szólás különféle fajtáival. 29De nem mindannyian apostolok, nem mind próféták, nem mind tanítók - igaz? Nem kapták mind a csodatevő erő ajándékát, 30nem mindenkiben működnek a gyógyítások ajándékai vagy a nyelveken szólás ajándékának különböző fajtái. Nem mind kapták a nyelvek magyarázatának ajándékát. 31Kívánjátok a Szent Szellem legértékesebb ajándékait! Most pedig megmutatom nektek a legkiválóbb utat, az isteni szeretet útját.”** A 31. versben az angol szerint úgy mondja, hogy szenvedélyesen vágyakozzatok, kívánjátok a magasabbrendű ajándékokat. A Szent Szellem legértékesebb ajándékaira vágyakozzatok és ezeket keressétek, kutassátok, akarjátok és kívánjátok! De azt mondja, hogy ezekhez a legkiválóbb út az isteni szeretet útja! Aztán tovább folytatja és az 1Korinthus 13-ban a szeretetről kezd el tanítani, hogy a szeretetre kell fókuszálni, mert a szereteten túl, azon felül nincs semmi! **1Kor.13:13: „Megmarad azért a hit, remény és a szeretet, és a legnagyobb ezek közül is a szeretet!”** Jézus maga mondta: „Mi szeretjük az embereket, az emberiséget és együtt leszünk az emberekkel az idők végezetéig.” De azt mondta, hogy az emberek elutasítják, visszautasítják Isten üzenetét, holott az soha nem volt tervben, hogy bárki is a pokolra kerüljön. Azt mondta, hogy nekünk kell szeretetben megnyilvánulnunk, hogy szeressük egymást, és amikor a világ ezt látja, innen fogják tudni, hogy Istenéi vagyunk! (Ján.13:35) A világban élő embereket is ugyanúgy kell szeretnünk! A bűnt gyűlöljük, de a bűnöst szeretjük! Nyilvánvaló, hogy a bűnt gyűlöljük. Nem tudom értitek -e, amikor azt mondom, hogy a világot Isten már megítélte. Amikor elvitt engem a jövőbe és megmutatta azt, hogy miután Jézus felemeltetett és leült Isten jobbjára, azt mondta, hogy ennek a világnak az ura már meg van ítélve. A világ az igazság szerint van megítélve. A végítélet tehát már kiadásra került a világ felé, és az ellenség, az ördög felé is. Most még tart a kegyelem korszaka, a Jubileum korszaka, ami az adósságok eltörlésének ideje. Amikor kihirdetik azt, hogy a megbékélés, megbékéltetés szolgálatával rendelkezünk, majd kimegyünk és kihirdetjük, hogy a „bűneitek meg lettek bocsátva, fogadjátok el Jézust! Fogadjátok el az Evangélium üzenetét és térjetek meg!” A **2Korinthus 5:18**-ban Pál azt mondta, hogy a **„békéltetés szolgálatával”** rendelkezünk mindannyian! Szóval, arra bátorítunk embereket, hogy jöjjenek be Isten Királyságába, mert a bűneik meg lettek bocsátva. Jézus Vére most ebben a pillanatban is szól és minden elvárásnak megfelelt! Beteljesítette az Atya Isten összes elvárását. Szóval, a teljes emberiséget megváltotta, és ha az emberek elfogadják ezt, üdvösségre jutnak. Szóval, a mi feladatunk, hogy kihirdessük ezt az üzenetet, ez a mi elhívásunk! Jézus kihangsúlyozta számomra, hogy az öt szolgálati ajándék feladata, hogy felépítsék Krisztus Testét és azok a hívők pedig, akik felépülnek, kifelé forduljanak a világ irányába, hogy szolgáljanak a világ felé és kihirdessék, hogy Jézus meghalt a világ bűneiért és magára vette azokat, és Ő megváltotta az emberiséget. Higgyetek Őbenne, mert Ő az út, az igazság és az élet! Mondjátok el az embereknek, hogy Ő az egyetlen út, és amikor ez kihirdetésre kerül, az emberek meg fognak térni! Mert ha nem térnek meg, a pokolra kerülnek. De ha megtérnek és befogadják a szívükbe Jézust, akkor a Mennybe kerülnek. Az öt szolgálati ajándéknak azonban az a küldetése, hogy felépítsék Krisztus Testét, hogy aztán Krisztus Teste kimehessen bizonyságot tenni és behozni az aratást. Szóval, a Test az, akik a világ felé szolgálnak, ezt ne felejtsétek el! Amikor a világban találkoztok valakivel, ők már meg lettek ítélve, és hogyha ők nem ítélik meg saját magukat azáltal, hogy megtérnek és bűnbánatra jutnak, akkor a pokolra fognak kerülni. Ez a legegyszerűbb Evangéliumi üzenet. Jézus azt is mondta, hogy nagyon egyszerűen mondjuk el az Evangéliumot az embereknek. Tegyük ezt egyszerűen! Felém fordult és azt mondta nekem: „Kevin, csak hogy tudd, te jól csinálod és a helyes úton vagy.” Azt mondta: mondd el a hívőknek is, hogy sokkal jobban csinálják, mint ahogy azt gondolnák! Azt mondta: a sátán az, aki a hívők ellen támad. Jézus nagyon közel jött hozzám és azt mondta: „Kevin, az embereknek tudniuk kell, hogy démonok lettek rájuk szabadítva, Krisztus Testére. Ezek a démonok próbálják velük elhitetni, hogy kudarcot vallottak, hogy nem csinálják jól, elbuktak, hogy nem hatékonyak, és még arra se kapjanak bátorítást, hogy egyáltalán imádkozzanak, vagy másokért bármi jót tegyenek, mert annyira nagy támadás alá kerültek. Mondd el az én népemnek, hogy én mondtam azt neked, hogy mondd el ezt nekik. Szóval én ezt nem magamtól vettem, hanem Isten-félelemmel mondom most ezt nektek, mivel maga Jézus személyesen mondta nekem azt, hogy mindenkinek mondjam el Krisztus Testében, hogy sokkal jobban csináljátok, mint ahogy azt gondoljátok, ugyanis most támadás alatt vagytok! Démoni szellemeket szabadított fel az ellenség, hogy hazug átkozódásokat csináljanak az emberek fölött, hogy azt hazudja az embereknek, hogy nem elég hatékonyak, hogy csupa kudarc az életük, és már az üdvösségüket is elvesztették, hogy már arra sincs erejük, hogy a betegek gyógyulásáért imádkozzanak és tele vannak félelmekkel. Jézus azt mondta nekem, hogy ezeket a démonokat rájuk szabadította az ördög amiatt a krízis miatt, ami jelenleg a világban történik és a félelemmel be akarja zárni a keresztényeket egy pici kis helyre. De ezt ne engedjük meg neki, mert Jézus azt mondta, hogy sokkal jobban csináljátok, mint ahogy azt gondoljátok! És most jön a legjobb rész! Elhúzott előttem egy függönyt és láttam az összes földön élő hívő jövőjét, hogy mennyire csodálatosak! Azt mondta: ez az Atya dicsősége, ami a földre jön! Azt mondta, hogy ez mindenkinek a sorsa, küldetése vagy rendeltetése! Az Atya dicsősége! Annyira fényes volt! Azt mondta, hogy mindazok az emberek, akik hívők és szeretnek engem, azt mondta: „Kevin egy gyönyörűséges jövő áll előttük! MÁR BENT VANNAK A KIRÁLYSÁGBAN! Most épül a lakhelyük, melyek kastélyok, és már dolgozunk azon, hogy ezeknek a csodálatos hívőknek hogyan nézzen ki a jövőjük! Azt mondta: „Én szeretem az embereket! Mondd el az embereknek, hogy igenis meg tudják csinálni! Mondd el nekik, hogy ne kössenek kompromisszumot, ne alkudjanak meg, ne hátráljanak meg! Ne adják fel! Imádkozzanak többet! Tudniuk kell, hogy az imáik igenis nagyon hatásosak, hatékonyak! Szóval, ha az ellenség hazudott neked, ha depressziósnak érezted magad, vagy elcsüggedtél, ez az üzenet neked szól! Az Úr mondta nekem, hogy ezt tegyem meg és ezt a sorozatot is Ő mondta, hogy készítsem el, hogy Krisztus Teste megtudja, mi az, ami jönni fog, és ezért álljanak készen! De tudniuk kell, hogy ezeket a démonokat az ördög szabadította fel arra, hogy hazudjanak nekik, hogy azt éreztessék velük, hogy kevesek, ezért úgy érezzék, hogy fel akarják adni és abba akarják hagyni. De az Úr azt mondta: NEM! Még csak most kezdődik a java! Az alábbit mondta nekem: „Kevin, az emberek azt gondolják, már itt a vég. De ez még nem a vég! Ez az én Atyám legnagyobb, legnagyszerűbb mozgalma, mert az Atya dicsősége meg fog nyilvánulni! Eljön a dicsőség a földre, az Ő Testén keresztül! Az Úr benne van ebben az egészben és azt akarja, hogy most felkerekedjetek, mint hatalmas harcosok, mert az Úr maga is hatalmas harcos és a szabadítás dalait énekli fölötted! A **Sofóniás 3:17** egyik angol fordításban**: „Az Úr a szabadítás énekét énekli fölötted!”** – most, ebben a pillanatban is! Mert Ő egy hatalmas nagy harcos és te képes vagy végig vinni! Megcsinálod! Az Úr Jézus Krisztus maga mondja ezt most neked: „sokkal jobban csinálod, mint ahogy gondolod! Csak maradj meg az Úrban, imádkozz és higgy, és engedd meg, hogy az Atya dicsősége nyilvánuljon meg rajtad keresztül!” Isten áldjon meg benneteket! Találkozunk az utolsó részben!